REPUBLIKA SRBIJA

NARODNA SKUPŠTINA

Odbor za evropske integracije

20 Broj: 06-2/107-18

29. maj 2018. godine

B e o g r a d

**ZAPISNIK**

**TRIDESETOSME SEDNICE ODBORA ZA EVROPSKE INTEGRACIJE**

**NARODNE SKUPŠTINE REPUBLIKE SRBIJE**

**PETAK, 18. MAJ 2018. GODINE**

 Sednica je počela u 12 časova.

 Sednici su prisustvovali predsednik Odobra za evropske integracije Nenad Čanak i članovi Odbora Vesna Marković, Milimir Vujadinović, Dušica Stojković, Zvonimir Đokić, Dejan Radenković, Elvira Kovač i Gordana Čomić i zamenici članova Odbora Miljan Damjanović, Vladimir Đurić i Dubravka Filipovski. Sednici nisu prisustvovali članovi Odbora Žarko Mićin, Biljana Pantić Pilja, Dragan Šormaz, Nataša Vučković, Muamer Bačevac i Hadži Milorad Stošić.

 Predlog M. Damjanovića da se dopuni Dnevni red, sa tačkom u okviru koje bi se razmatrala smena predsednika Odbora za evropske integracije Nenada Čanka, nije usvojen (2 za, 2 protiv, 7 nije glasalo).

Na predlog predsednika Odbora, većinom glasova usvojen je sledeći

**D n e v n i r e d**

1. Određivanje delegacije Odbora koja će učestvovati na 59. Plenarnom sastanku KOSAK, koji se održava u Sofiji, od 17. do 19. juna 2018. godine;
2. Određivanje članova Odbora koji će učestvovati na Interparlamentarnoj konferenciji „Podržavanje slobode izražavanja, uključujući slobodu medija, u EU i van nje“, u organizaciji Evropskog parlamenta i Parlamenta Češke Republike, u Pragu 14. i 15. juna 2018. godine;
3. Razno.

 **Tačka 1.**

 N. Čanak je otvorio prvu tačku Dnevnog reda. Nakon konsultacije članova Odbora, predlog N. Čanka da u delegaciji Odbora za evropske integracije na 59. Plenarnom sastanku KOSAK budu Dragan Šormaz, Dejan Radenković i Vladimir Đurić, usvojen je većinom glasova (9 za, 1 uzdržan, 1 nije glasao).

 **Tačka 2.**

Predsednik Odbora je otvorio drugu tačku Dnevnog reda. U delegaciji Narodne skupštine Republike Srbije bi trebalo da budu dva člana iz Odbora za evropske integracije i dva člana iz Odbora za kulturu i informisanje. Predlog N. Čanka da na Interparlamentarnoj konferenciji „Podržavanje slobode izražavanja, uključujući slobodu medija, u EU i van nje“ učestvuju Milimir Vujadinović i Muamer Bačevac, usvojen je većinom glasova (10 za, 1 uzdržan).

 **Tačka 3.**

 Predsednik Odbora je informisao prisutne da delegacija Odbora za evropske poslove Senata Republike Francuske, na čelu sa predsednikom Odbora Žanom Bizeom, boravi u zvaničnoj poseti Republici Srbiji od 21. do 23. maja 2018. godine. Programom posete francuskih senatora, planiran je sastanak sa članovima Odbora za evropske integracije, u utorak, 22. maja 2018. godine. Zamolio je sve članove Odbora koji žele da učestvuju da se prijave ukoliko već to nisu uradili.

 Sednica je završena u 13 časova.

SEKRETAR ODBORA PREDSEDNIK ODBORA

 Marija Vučićević Nenad Čanak